Title: Polonica varietas
Description: Szepsi Csombor (vagy Czombor) Márton református lelkész írta az első magyar nyelvű útleírást. Europica Varietas című műve 1620-ban látott nyomtatásban napvilágot. Ebben számolt be azon, 1616 májusa és 1618 augusztusa között - vagyis a harmincéves háború küszöbén - tett európai körutazásáról, amelynek során zömmel gyalog végigjárta Csehország, Lengyelország, Szilézia, Poroszország, Dánia, Anglia, Franciaország és Bajorország legismertebb területeit. Szalai Attila, a Varsói Magyar Kulturális Intézet volt igazgatója és Móser Zoltán fotóművész, etnográfus és író hosszabb ideje érlelte magában a tervet, hogy mintegy négyszáz évvel a magyar utazó után érdemes volna bejárni ugyanazt az ösvényt, s képekben és írásban rögzítve bemutatni, miként festenek ma a Szepcsi Csongor által meglátogatott helyszínek. Már ekkor is elsősorban a lengyelországi területekre gondoltak elsősorban, és mivel művének van lengyel fordítása, kétnyelvű kiadványban gondolkodtak. Így született meg jelen, impozáns kötet, amely két, 2013 őszén és az azt követő tavaszon tett út tapasztalatait összegzi, oly formában, hogy minden település esetében elsőként közlik Szepcsi Csongor művének odavágó - valamikor csak egy bekezdésnyi, máskor jóval terjedelmesebb - részleteit, majd a 2015-ös évszámot követően úgy írnak az adott városról, mintha magával a "nagytiszteletű Márton uram" szellemével folytatnának társalgást. A kor szóhasználatát is felvéve mutatják be így ők is a helyszínek mai arculatát, és azt, hogy mi történt azokkal a 17. század óta, Szepsitől Eperjesen, Tarnówon, Sandomierzen, Varsón, Toruńon, Chełmnón, Gdańsk-on és Malborkon keresztül Krakkóig. A baloldalon magyarul, jobboldalon lengyelül közölt szöveget kísérik a látnivalókat ábrázoló színes felvételek.
Subjects: Travel, Description and travel, Pictorial works
Places: Poland
People: Márton Szepsi Csombor (1595-1622)